b"\n_START_ARTICLE_\nTorino\n_START_SECTION_\nAnti\xc4\x8dni izvor\n_START_PARAGRAPH_\nTaurini so bili po staro keltsko-ligursko alpsko ljudstvo, ki je zasedalo zgornjo dolino reke Pad, v centru sodobnega Piemonta._NEWLINE_Leta 218 pred na\xc5\xa1im \xc5\xa1tetjem jih je napadel Hanibal, ko se je povezal z njihovimi dolgoletnimi sovra\xc5\xbeniki Insubri. Taurinsko glavno mesto (Taurasia) so zasedle Hanibalove sile po tridnevnem obleganju.  Kot ljudstvo so redko omenjeni v zgodovini. Domneva se, da je bila rimska kolonija ustanovljena leta 27 pred na\xc5\xa1im \xc5\xa1tetjem pod imenom Castra Taurinorum in kasneje Julia Augusta Taurinorum (sodobni Torino). Oba Livij in Strabon  omenjata Taurinsko dr\xc5\xbeavo kot tudi enega od prelazov v Alpah, kar ka\xc5\xbee na \xc5\xa1ir\xc5\xa1o uporabo imena v zgodnjih obdobjih.\n_START_SECTION_\nRimsko obdobje\n_START_PARAGRAPH_\nV 1. stoletju pred na\xc5\xa1im \xc5\xa1tetjem, verjetno 28 pred na\xc5\xa1im \xc5\xa1tetjem, so Rimljani ustanovili voja\xc5\xa1ki tabor (Castra Taurinorum), kasneje posve\xc4\x8deno Avgustu (Augusta Taurinorum). Tipi\xc4\x8dno romansko omre\xc5\xbeje ulic je \xc5\xa1e vedno mogo\xc4\x8de zaslediti v modernem mesto, \xc5\xa1e posebej v okolici znani kot Quadrilatero Romano (Rimska kvadrilaterala). Via Garibaldi sledi natan\xc4\x8dnemu poteku poti rimske mestne decumanus, ki se je za\xc4\x8dela na Porta Decumani, kasneje vklju\xc4\x8dena v Castello ali Palazzo Madama. Porta Palatina na severni strani sedanjega mestnega sredi\xc5\xa1\xc4\x8da so \xc5\xa1e vedno ohranjena v parku v bli\xc5\xbeini stolnice. Ostanki gledali\xc5\xa1\xc4\x8da iz rimskega obdobja so ohranjeni v obmo\xc4\x8dju Manica Nuova. Torino je imel v tistem \xc4\x8dasu pribli\xc5\xbeno 5000 prebivalcev, vsi so \xc5\xbeiveli znotraj visokega mestnega obzidja.\n_START_SECTION_\nSrednji vek\n_START_PARAGRAPH_\nPo padcu Zahodnega Rimskega cesarstva, so mesto osvojili Heruli, nato Ostrogoti, Bizantinci, Langobardi, nato Franki s Karlom Velikim (773). Contea di Torino (grofija) je bila ustanovljena v 940-ih in je bila v lasti dinastije Arduinic do leta 1050. Po poroki Adelaide Susa z Umberta Belorokega sinom Otom, je pridobila nadzor dru\xc5\xbeina grofov Savojskih. Naslov grofov jim je dodelil \xc5\xa1kof kot grofom Torina (1092-1130 in 1136-1191) ki so vladali kot knezo\xc5\xa1kofi s \xc5\xa1kofom. Leta 1230-1235 je bilo gospostvo pod markizom Montferratom. Ob koncu 13. stoletja, ko je bilo priklju\xc4\x8deno vojvodini Savojski, je mesto \xc5\xa1telo \xc5\xbee 20.000 prebivalcev. Veliko vrtov in pala\xc4\x8d jr bilo zgrajenih v 15. stoletju, ko se je mesto mo\xc4\x8dno preoblikovalo. Univerza v Torinu je bila ustanovljena prav v tem obdobju.\n_START_SECTION_\nZgodnja moderna doba\n_START_PARAGRAPH_\nEmmanuel Philibert, znan tudi pod vzdevkom Jekleni vodja, je Torino leta 1563 dolo\xc4\x8dil za glavno mesto Savojskega vojvodstva. Piazza Reale (danes imenovana Piazza San Carlo) in s Via Nuova (trenutno Via Roma) sta bili v prvi polovici 17. stoletja prvi raz\xc5\xa1irjeni preko obzidja; v istem obdobju je bila zgrajena tudi Palazzo Reale (Kraljeva Pala\xc4\x8da Torinu). V drugi polovici tega stoletja je bila izvedena druga \xc5\xa1iritev obzidja, z gradnjo arkadne Via Pad, ki povezuje Piazza Castello z mostom \xc4\x8dez Pad prek pravokotnega uli\xc4\x8dnega omre\xc5\xbeja._NEWLINE_Leta 1706 so v bitki pri Torinu, Francozi 117 dni oblegali mesto, ne da bi ga osvojili. S pogodbo iz Utrechta je vojvoda Savojski pridobil Sicilijo, kmalu pridobil Sardinijo in del nekdanje Milanske vojvodine in bil povzdignjen v kralja. Tako je Torino postala prestolnica evropskega kraljestva. Arhitekt Filippo Juvarra je za\xc4\x8del mo\xc4\x8dno preoblikovati mesto. Torino je imel v tistem \xc4\x8dasu okoli 90.000 prebivalcev.\n_START_SECTION_\nPozna moderna doba do danes\n_START_PARAGRAPH_\nTorino, tako kot ostali Piemont, je bil priklju\xc4\x8den francoskemu cesarstvu leta 1802. Mesto je tako postalo sede\xc5\xbe prefekture departmaja Pad do padca Napoleona leta 1814, ko je bila obnovljena Kraljevina Piemont-Sardinija in Torino njegova prestolnica. V naslednjih desetletjih se je Kraljevina Piemont-Sardinija borila proti zdru\xc5\xbeitvi Italije. Leta 1861 je Torino postal prestolnica novo razgla\xc5\xa1ene zdru\xc5\xbeene kraljevine Italije [18] in ostal to do leta 1865, ko je bila prestolnica preseljena v Firence in po osvojitvi pape\xc5\xa1ke dr\xc5\xbeave leta 1870 nato v Rim. Leta 1871 je bil odprt \xc5\xbeelezni\xc5\xa1ki predor Fr\xc3\xa9jus, in Torino je postal pomembno prometno vozli\xc5\xa1\xc4\x8de med Italijo in Francijo. Mesto je imelo v tem obdobju 250.000 prebivalcev. Nekateri med najbolj znamenitimi objekti, kot so Mole Antonelliana, Egip\xc4\x8danski muzej, cerkev Gran Madre di Dio in Piazza Vittorio Veneto, so bili zgrajeni v tem obdobju. Pozno 19. stoletje je bilo tudi obdobje hitre industrializacije, zlasti v avtomobilskem sektorju. Leta 1899 je bil ustanovljen Fiat s sede\xc5\xbeem v mestu, ki mu je sledila Lancia leta 1906. Leta 1902 je v mestu potekala Prva razstava mednarodna dekorativne umetnosti (Prima Esposizione Internazionale d'Arte Decorativa Moderna), ki jo pogosto obravnavajo kot vrhunec secesijskega oblikovanja, isti dogodek je mesto gostilo leta 1911. V tem \xc4\x8dasu se je Torino pove\xc4\x8dal na 430.000 prebivalcev._NEWLINE_Po prvi svetovni vojni so zaostrene razmere prinesle val stavk in protestov delavcev. Leta 1920 je bila zasedena tovarna Lingotto Fiat. Fa\xc5\xa1isti\xc4\x8dni re\xc5\xbeim je odpravil socialne nemire, prepovedal sindikate in zaprl socialisti\xc4\x8dne voditelje, zlasti Antonia Gramscija. Po drugi strani pa je Benito Mussolini v veliki meri subvencioniral avtomobilsko industrijo, da je zagotavljal vozila za vojsko. Torino je bil zato cilj strate\xc5\xa1kega bombardiranja zavezni\xc5\xa1kih sil med drugo svetovno vojno, kar je povzro\xc4\x8dilo veliko \xc5\xa1kodo industrijskim obmo\xc4\x8djem. Zasedba Italije s strani zaveznikov se je za\xc4\x8dela z juga in v naslednjih dveh letih po\xc4\x8dasi napredovala proti severu, pri \xc4\x8demer severne regije Nemci in kolaboracionisti\xc4\x8dne sile zasedali \xc5\xa1e nekaj let._NEWLINE_Torina niso zajeli zavezniki do konca spomladanske ofenzive leta 1945. Takrat so, na \xc4\x8delu z oklepno izvidni\xc5\xa1ko enoto, brazilske skupine dosegle mesto, ki je bilo s strani italijanskih partizanov \xc5\xbee osvobojeno, ki so za\xc4\x8deli upor proti Nemcem 25. aprila 1945. _NEWLINE_V povojnih letih je bil Torino hitro obnovljen. Mestna avtomobilska industrija je imela klju\xc4\x8dno vlogo pri italijanskem gospodarskem \xc4\x8dude\xc5\xbeu v 1950-ih in 1960-ih, ki je pritegnil sto tiso\xc4\x8d priseljencev v mesto, zlasti iz pode\xc5\xbeelskih ju\xc5\xbenih regij Italije. \xc5\xa0tevilo priseljencev je bilo tako veliko, da so za Torino dejali, da je \xc2\xbbtretje ju\xc5\xbenoitalijansko mesto za Neapljem in Palermom\xc2\xab. Populacija kmalu v 1960-ih dosegel 1 milijon in leta 1971 najvi\xc5\xa1jo vrednost skoraj 1,2 milijona. Mesto je pridobilo vzdevek avtomobilska prestolnica Italije in Detroit Italije (Torino je pobraten z Detroitom leta 1998 ). V 1970-ih in 1980-ih je oljarsko in avtomobilsko industrijo kriza mo\xc4\x8dno prizadela in mestno prebivalstvo je za\xc4\x8delo strmo padati; v 30 letih je izgubilo ve\xc4\x8d kot \xc4\x8detrtino prebivalstva. Rast se je obrnila \xc5\xa1ele v zadnjih letih, ko je \xc5\xa1tevilo prebivalcev naraslo iz 865.000 na nekaj ve\xc4\x8d kot 900.000 do konca tega stoletja. Leta 2006 je Torino gostil zimske olimpijske igre.\n_START_SECTION_\nGeografija\n_START_PARAGRAPH_\nTorino se nahaja v severozahodni Italiji. Obdan je na zahodni in severni strani s Alpami in na vzhodni strani z visokim hribovjem, ki je naravno nadaljevanje hribovja Monferrato. \xc5\xa0tiri velike reke te\xc4\x8dejo skozi mesto: Pad in trije njegovi pritoki, Dora Riparia (neko\xc4\x8d znana kot Duria Minor v \xc4\x8dasu Rimljanov), Stura di Lanzo in Sangone._NEWLINE_Mesto se nahaja v vla\xc5\xbenem subtropskem podnebju (K\xc3\xb6ppnova podnebna klasifikacija Cfa). Zime so zmerno hladne, a suhe, poletja so blaga v hribih in precej vro\xc4\x8da na ravnini. De\xc5\xbe pada predvsem spomladi in jeseni; v najbolj vro\xc4\x8dih mesecih je de\xc5\xbe manj pogost, vendar so pogoste nevihte. V zimskih in jesenskih mesecih so obre\xc5\xbeja rek v megli, ki je v\xc4\x8dasih zelo debela v ravninah, vendar redka v mestu, zaradi njegove lege ob koncu doline Susa._NEWLINE_Zaradi polo\xc5\xbeaja na vzhodni strani Alp je vreme bolj suho kot na zahodni strani, zaradi u\xc4\x8dinka fena._NEWLINE_Najvi\xc5\xa1ja temperatura doslej je bila 37,1 \xc2\xb0 C, medtem ko je bila najni\xc5\xbeja - 17,6 \xc2\xb0 C.\n_START_SECTION_\nDemografija\n_START_PARAGRAPH_\nV letu 2009 je v mestu \xc5\xbeivelo okoli 910.000 ljudi, kar je znatno ve\xc4\x8d kot ob popisu leta 2001. Ta rezultat je posledica vse ve\xc4\x8djega priseljevanja iz ju\xc5\xbene Italije in tujine. Pribli\xc5\xbeno 13,5 odstotkov (122.946) prebivalstva sestavljajo tujci; najve\xc4\x8d jih prihaja iz Romunije (51.017), Maroka (22.511), Albanije (9.165), Kitajske (5.483) in Moldavije (3.417). Kot v mnogih severnoitalijanskih mestih, je velik dele\xc5\xbe upokojencev. Okoli 18 odstotkov prebivalstva je mlaj\xc5\xa1ih od 20 let, medtem ko je 22 odstotkov starej\xc5\xa1ih od 65 let.  Populacija na urbanem obmo\xc4\x8dju Torina zna\xc5\xa1a 1,7 milijona prebivalcev, \xc4\x8detrto v Italiji, medtem ko ima metropolitansko obmo\xc4\x8dje 2,2 milijona prebivalcev. Povpre\xc4\x8dna starost je 43,7.\n_START_SECTION_\nGospodarstvo\n_START_PARAGRAPH_\nTorino je glavni avtomobilski, letalski in vesoljski center v Italiji, sede\xc5\xbe Fiata (Fabbrica Italiana Automobili Torino), ki je del skupine Fiat Chrysler Automobiles, \xc5\xa1este najve\xc4\x8dje avtomobilske dru\xc5\xbebe na svetu. Leta 2008 je mesto ustvarilo BDP 68 milijard $, kar ga uvr\xc5\xa1\xc4\x8da na 78 mesto med najbogatej\xc5\xa1imi mesti na svetu po kupni mo\xc4\x8di in 16. v Evropi, glede na PricewaterhouseCoopers._NEWLINE_Druga podjetja, ki delujejo v Torinu so \xc5\xa1e: Maserati, Lancia, Alfa Romeo, Iveco, Pininfarina, Bertone, Sparco, Italdesign Giugiaro, General Motors, New Holland, Comau, Magneti Marelli, Graziano Oerlikon, Ghia, Fioravanti (avtomobilska industrija), Rai (nacionalna RTV), Intesa Sanpaolo (banka), Reale Mutua, Kappa (moda), Lavazza (kava), Martini & Rossi (pija\xc4\x8da), Ferrero SpA (hrana)._NEWLINE_Mesto je znano tudi po svoji letalski industriji Alenia Aeronautica, Thales Alenia Space in Avio. Mednarodna vesoljska postaja moduli Harmony, Columbus, Tranquility, kot tudi Cupola in vse MPLMs so bili proizvedeni v Torinu. Prihodnji evropski raketoplan Ariane 5 bo voden iz Torina z novo NGL dru\xc5\xbebo, h\xc4\x8derinsko podjetje EADS (70%) in oddelek Leonardo-Finmeccanica (30%).\n_START_SECTION_\nOperna hi\xc5\xa1a\n_START_PARAGRAPH_\nEna od teh je bila Teatro Regio di Torino, kjer je imel leta 1896 Giacomo Puccini premiero svoje opere La boh\xc3\xa8me. Gledali\xc5\xa1\xc4\x8de je pogorelo leta 1936 in bilo obnovljeno po drugi svetovni vojni.\n_START_SECTION_\nKuhinja\n_START_PARAGRAPH_\nTorinska podjetja s \xc4\x8dokolado, poleg ve\xc4\x8d razli\xc4\x8dnih vrst \xc4\x8dokolade, izdelujejo tipi\xc4\x8dno \xc4\x8dokolado imenovano Gianduiotto, poimenovana po Gianduju, lokalni maski Commedia dell'arte. Poleg tega je mesto znano tudi po tako imenovanem bicerinu, tradicionalnem toplem napitku iz espresso kave, pitne \xc4\x8dokolade in polnomastnega mleka postre\xc5\xbeeno v ve\xc4\x8d plasteh v majhnem zaobljenem kozarcu. Vsako leto Torino organizira CioccolaTO, dvotedenski festival \xc4\x8dokolade z glavnimi proizvajalci piemontskih \xc4\x8dokolad, kot so Caffarel, Streglio, Venchi in drugi, kot tudi nekatera velika mednarodna podjetja kot so Lindt & Spr\xc3\xbcngli._NEWLINE_Kot prigrizek je priljubljen tramezzini (vrsta sendvi\xc4\x8da) prvi\xc4\x8d postre\xc5\xbeen v zgodovinski kavarni v centru mesta Torina imenovani Caff\xc3\xa8 Mulassano, kjer so jih oblikovali leta 1925 kot alternativo za angle\xc5\xa1ki \xc4\x8dajni sendvi\xc4\x8d. V zadnjih letih je nastala \xc5\xa1e ena blagovna znamka pija\xc4\x8de, MoleCola, italijanska Coca-Cola, ki je za\xc4\x8dela s proizvodnjo v letu 2012 in se hitro raz\xc5\xa1irila tudi poItaliji in zunaj svoje domovine._NEWLINE_Lokalna kuhinja ima tudi posebno vrsto pice imenovane pizza al padellino ali pizza al tegamino, ki je v bistvu majhna, z debelo skorjo in debelo oblogo in je na voljo v ve\xc4\x8d picerijah v Torinu."